Priekšlikums Padomes regula, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu /* COM/2006/0788 galīgā redakcija */





[pic] | EIROPAS KOPIENU KOMISIJA | Briselē, 12.12.2006 COM(2006) 788 galīgā redakcija Priekšlikums PADOMES REGULA, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu (iesniegusi Komisija) PASKAIDROJUMA RAKSTS 1) Priekšlikuma konteksts - Priekšlikuma pamatojums un mērķi Šā Padomes regulas priekšlikuma mērķis ir pagarināt spēkā esošo autonomo nodokļu atlikšanu attiecībā uz noteikta veida videomonitoriem, kam kopējā muitas tarifa nodokļi pilnīgi atlikti līdz 2006. gada 31. decembrim. - Vispārīgais konteksts Ņemot vērā ar jauno elektronisko ražojumu klasifikāciju saistīto straujo tehnoloģijas izaugsmi un problēmu palielināšanos, ar Padomes 2005. gada 16. marta Regulu (EK) Nr. 493/2005, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu, uz ierobežotu laikposmu pilnīgi atlika kopējā muitas tarifa autonomos nodokļus attiecībā uz šķidro kristālu displeja tehnoloģijas monitoriem, kuru ekrāna diagonāle nepārsniedz 48,5 cm, kuru ekrāna malu attiecība ir 4:3 vai 5:4 un kuri klasificējami ar KN kodu 8528 21 90. Šis pasākums beidzas 2006. gada 31. decembrī, izņemot situāciju, kad Padome pieņem lēmumu to pagarināt. Jautājums par tarifu atlikšanas pagarinājumu 2006. gada 18. maijā tika apspriests Padomes muitas savienības darba grupā (KMT). Pēc apspriedēm ar dalībvalstu pārstāvjiem un EICTA pārstāvēto Eiropas rūpniecību secināts, ka ir lietderīgi spēkā esošo autonomo nodokļu atlikšanu pagarināt uz vēl diviem gadiem, sākot no 2007. gada 1. janvāra. Jāatzīmē, ka, ņemot vērā nomenklatūras grozījumus, kas pielikuma veidā pievienoti Starptautiskajai preču aprakstīšanas un kodēšanas harmonizētās sistēmas konvencijai, kura pieņemta saskaņā ar Muitas sadarbības padomes 2004. gada 26. jūnija ieteikumu, un ņemot vērā KN transponēšanu 2007. gada HS, produktus, kas patlaban klasificējami ar KN kodu 8528 21 90, no 2007. gada 1. janvāra klasificēs ar Kombinētās nomenklatūras KN kodu 8528 59 90. Tāpēc jāizdara grozījumi arī KN kodā. Minētā iemesla dēļ Komisija iesniedz pievienoto priekšlikumu Padomes regulai, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu. - Spēkā esošie noteikumi priekšlikuma jomā Padomes Regula (EEK) Nr. 2658/87 par tarifu un statistikas nomenklatūru un kopējo muitas tarifu. Padomes 2005. gada 16. marta Regula (EK) Nr. 493/2005, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu. Minētā Padomes regula no 2006. gada 31. decembra vairs nebūs spēkā. - Atbilstība pārējiem ES politikas virzieniem un mērķiem Atbilst ārējās tirdzniecības un rūpniecības politikai. 2) Apspriešanās ar ieinteresētajām personām un ietekmes novērtējums - Apspriešanās ar ieinteresētajām personām Apspriešanās metodes, galvenās mērķnozares un vispārīgs respondentu raksturojums Padomes muitas savienības darba grupa (KMT). Muitas kodeksa komitejas Tarifu un statistikas nomenklatūras sadaļa (Mehānika/dažādi). EICTA (Eiropas Informācijas, komunikāciju un patērētāju elektronikas tehnoloģiju rūpniecības apvienība) Atbilžu kopsavilkums un tas, kā tās ņemtas vērā Priekšlikums ir saskaņā ar ieinteresēto pušu paustajiem viedokļiem. - Ekspertu atzinumu pieprasīšana un izmantošana Zinātnes nozares un specializācijas jomas Muitas nomenklatūra, ārējā tirdzniecība un rūpniecības politika Izmantotās metodes Sanāksmes ar ekspertiem, kas pārstāv dalībvalstis. Konsultācijas ar EICTA . Galvenās organizācijas un eksperti, no kuriem pieprasīja atzinumus Padomes muitas savienības darba grupa (KMT), Muitas kodeksa komitejas Tarifu un statistikas nomenklatūras nodaļa un EICTA . Saņemto un izmantoto atzinumu kopsavilkums Ar patērētāju guvumu saistītu jautājumu dēļ un, lai veicinātu tirdzniecību starp dalībvalstīm un trešām valstīm, Kopienas interesēs ir pagarināt spēkā esošo autonomo nodokļu atlikšanu noteikta veida monitoriem uz vēl diviem gadiem, sākot no 2007. gada 1. janvāra. Ekspertu atzinumu publiskošanai izmantotie līdzekļi Priekšlikuma publikācija. - Ietekmes novērtējums Tirdzniecības veicināšana. 3) Priekšlikuma juridiskie aspekti - Ierosināto pasākumu kopsavilkums Priekšlikums PADOMES REGULAI, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu. - Juridiskais pamats Līguma 26. pants - Subsidiaritātes princips Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. - Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. Kā paredzēts Līgumā, tas veicina tirdzniecību starp dalībvalstīm un trešām valstīm un, neietekmējot EK un PTO plānu, līdzsvaro uzņēmumu (Kopienas ražotāji un importētāji) komerciālās intereses. - Juridisko instrumentu izvēle Ierosinātais juridiskais instruments: Padomes regula. Cits(-i) instruments(-i) nebūtu piemērots(-i) šāda(-u) iemeslu dēļ. Pamatojoties uz EK Līguma 26. pantu, Padome pēc Komisijas priekšlikuma ar kvalificētu balsu vairākumu apstiprina autonomo tarifu atcelšanu un tarifu kvotas. 4) Ietekme uz budžetu Neiekasēti muitas nodokļi 300 miljonu EUR apmērā. Priekšlikums PADOMES REGULA, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 26. pantu, ņemot vērā Komisijas priekšlikumu, tā kā: (1) Kombinētajā nomenklatūrā, kas noteikta Padomes Regulas (EEK) Nr. 2658/87[1] I pielikumā, KN kodi monitoriem ir 8471 un 8528. (2) Lai monitorus neklasificētu ar KN kodu 8528, jāievēro daži nosacījumi. Informācijas tehnoloģiju, plaša patēriņa elektronikas preču nozares un jaunu tehnoloģiju konverģence ir izraisījusi šādu situāciju: klasificējot monitorus, attiecīgā monitora galveno lietošanas mērķi nav iespējams noteikt, atsaucoties vienīgi uz tā tehniskajiem parametriem. Nav iespējams noteikt viennozīmīgu kritēriju ražojumu klasificēšanai, kam jābalstās uz objektīviem un kvantitatīviem datiem. (3) Ņemot vērā tirdzniecības un tehniskos datus, Kopienas interesēs ir noteikta veida monitoriem uz ierobežotu laikposmu pilnīgi atcelt kopējā muitas tarifa autonomos nodokļus. (4) Minēto iemeslu dēļ ar Padomes 2005. gada 16. marta Regulu (EK) Nr. 493/2005, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu[2], uz ierobežotu laikposmu pilnīgi atlika kopējā muitas tarifa autonomos nodokļus attiecībā uz šķidro kristālu displeja tehnoloģijas monitoriem, kuru ekrāna diagonāle nepārsniedz 48,5 cm, kuru ekrāna malu attiecība ir 4:3 vai 5:4 un kuri klasificējami ar KN kodu 8528 21 90. (5) Šis ar Regulu (EK) Nr. 493/2005 ieviestais atlikšanas pasākums ir spēkā līdz 2006. gada 31. decembrim. (6) Ar patērētāju guvumu saistītu jautājumu dēļ, lai Kopienā veicinātu ražošanas racionālu attīstību un patēriņa pieaugumu un lai veicinātu tirdzniecību starp dalībvalstīm un trešām valstīm, Kopienas interesēs ir pagarināt spēkā esošo autonomo nodokļu atlikšanu uz vēl diviem gadiem, sākot no 2007. gada 1. janvāra. (7) Ņemot vērā nomenklatūras grozījumus, kas pielikuma veidā pievienoti Starptautisko preču aprakstīšanas un kodēšanas harmonizētās sistēmas konvencijai, kura pieņemta saskaņā ar Muitas sadarbības padomes 2004. gada 26. jūnija ieteikumu, un ņemot vērā KN transponēšanu 2007. gada HS, produktus, kas patlaban klasificējami ar KN kodu 8528 21 90, no 2007. gada 1. janvāra klasificēs ar Kombinētās nomenklatūras KN kodu 8528 59 90. (8) Tāpēc attiecīgi jāgroza Regula (EEK) Nr. 2658/87. (9) Tā kā ar šo regulu ieviestā atlikšana ir ar Regulu (EK) Nr.493/2005, kas ir spēkā līdz 2006. gada 31. decembrim, ieviestās atlikšanās pagarinājums, un tā kā attiecībā uz monitoriem, uz kuriem attiecas minētā atlikšana, fakts, ka uz laiku tiek pārtraukts tarifu atvieglojums, nav Komisijas interesēs, tad šai regulai jāstājas spēkā nekavējoties, un tā jāpiemēro no 2007. gada 1. janvāra. IR PIEŅĒMUSI ŠO REGULU. 1. pants Regulas (EEK) Nr. 2658/87 I pielikuma otrās daļas “Muitas nodokļu saraksts” XVI sadaļas 85. nodaļā trešās slejas tekstu attiecībā uz KN kodu 8528 59 90 aizstāj ar šādu tekstu. “14(*) ___________________ * Līdz 2008. gada 31. decembrim ir autonomi atcelti muitas nodokļi attiecībā uz monitoriem, kuru ekrāna diagonāle nepārsniedz 48,5 cm un kuru ekrāna malu attiecība ir 4:3 vai 5:4 (TARIC kods 8528 59 90 30)." 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī . To piemēro no 2007. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs FINANŠU PĀRSKATS TIESĪBU AKTU PRIEKŠLIKUMIEM, KAS FINANSIĀLI IETEKMĒ VIENĪGI BUDŽETA IEŅĒMUMUS 1. PRIEKŠLIKUMA NOSAUKUMS Priekšlikums Padomes regulai, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu 2. BUDŽETA POZĪCIJAS Nodaļa un pants: 12. nodaļa, 120. pants. 3. FINANSIĀLĀ IETEKME ( Priekšlikumam nav finansiālu seku. X Priekšlikums finansiāli neietekmē izdevumus, taču tas finansiāli ietekmē ieņēmumus, un ietekme izpaužas šādi. Ir ļoti grūti aplēst pašu resursu zaudējumu. Ņemot vērā, ka daudzi minētā veida ražojumi kļūdas dēļ klasificēti pozīcijās, kurām piemēro beznodokļu režīmu, par attiecīgo ražojumu importu nav pieejami precīzi statistikas dati. Pamatojoties uz datiem par 2005. gadā veikto importu, maksimālo zaudējumu no ieņēmumiem lēsa 300 miljonu EUR apmērā. (miljoni EUR līdz vienai zīmei aiz komata) Budžeta pozīcija | Ieņēmumi | Spēkā no | [Gads n] | 120. pants | Ietekme uz pašu resursiem | 01/01/2007 | 300 | 4. KRĀPŠANAS APKAROŠANAS PASĀKUMI Parasto pasākumu piemērošana saskaņā ar Kopienas Muitas kodeksu. 5. CITAS PIEZĪMES [1] OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 1549/2006 (OV L 301, 31.10.2006., 1. lpp.). [2] OV L 82, 31.3.2005., 1. lpp.